JY LEES NOU 7 vreemde koskombinasies wat wérk!
Ek het 7 koskombinasies gevind wat op die oor vreemd klink, maar probeer dit gerus - dit wérk!
Soos ek hierdie een tik, kan ek al my ma hoor sê: "Nee jong, dié stadskind van ons is nou heeltemal die kluts kwyt!" Ek het die eerste keer hierdie kombinasie in Gordon Ramsay se Maze-restaurant in Londen geproe. Die romerige sampioenrisotto word voorgesit met 'n papierdun stukkie baie bitter sjokolade. Soos jy dit eet, word jou mond gevul met smake van sampioene en heel laaste die byna te bitter van die sjokolade wat agterbly.
Hier's my weergawe van risotto met sjokolade soos ek gemaak het op Inspirasiekos met SARIE.
Selfs vir my het hierdie kombinasie na 'n baie vreemde eksperiment geklink tot ek dit die eerste keer geproe het saam met varklies. Een van my kos-mentors, Richard Carstens, het oornaggeroosterde varklies voorgesit saam met die roomsagte vanieljegegeurde kapokaartappels en 'n baie geurige anyssous. Elke happie was eenvoudig hemels. As jy dit self wil probeer, hier is vanielje saam met patats - so lekker, dit gaan jou lewe verander! Kry hier.